**Thomas Jacobsen** (født 16. september 1983) er en norsk fotballspiller. 

Han har tidligere spilt for Innstranden og senest for Adeccoligaklubben Lyn.

Thomas Jacobsen spilte i Bodø/Glimt hele sin juniorkarriere, og var med Glimt-juniorene som kom til finalen i junior NM i 2002. Der tapte Glimt mot Brann. I 2003 sesongen var han seniorspiller uten reelle muligheter til å komme inn på A-laget til Bodø/Glimt. Han valgte derfor å gå til naboklubben Innstranden som spilte i 3. divisjon. 

Han fortsatte i Innstranden til laget var oppe i 2. divisjon i 2005 sesongen. Det endte med nedrykk til 3. divisjon, samme år som Bodø/Glimt rykket ned fra Tippeligaen til Adeccoligaen. Jacobsen ble ansett som Innstrandens beste spiller og etter å ha prøvespilt for Glimt i desember 2005 ble han tilbudt kontrakt. 

Jacobsen var mye inn og ut av laget i 2006–sesongen. Til tross for at han likte seg best på midtbanen ble han også mye brukt som høyreback. I 2007 sesongen spilte han bortimot fast på høyreback og følge spillerbørsene i lokalavisene var ikke det tilfeldig.

Den 9. desember 2008 signerte han en treårskontrakt med Lyn. 2009-sesongen for Lyn ble delvis ødelagt av skader og var kun på banen i åtte Tippeligakamper. Jacobsen har vært fast inventar på Lyn sin høyrebeck i starten av 2010-sesongen. Den 4. mai 2010 mot Sogndal kom hans første scoring i Lyn-drakten. Etter at Lyn gikk konkurs sommeren 2010 trente Jacobsen med Bodø/Glimt, men ble ikke tilbudt kontrakt i første omgang. Den 31. august 2010 ble det klart at han returnerte til Bodø/Glimt.

Klubbstatistikk
---------------

| Klubb | Sesong | Liga | Cup | Europa | Totalt |
| --- | --- | --- | --- | --- | --- |
| Division | Kamper | Mål | Kamper | Mål | Kamper | Mål | Kamper | Mål |
| Flagget til Norge Bodø/Glimt | 2006 | 1. divisjon | 25 | 0 | 2 | 0 | — | 27 | 0 |
| 2007 | 26 | 1 | 2 | 0 | — | 28 | 1 |
| 2008 | Eliteserien | 2 | 0 | 3 | 0 | — | 5 | 0 |
| Totalt | 53 | 1 | 7 | 0 | — | 60 | 1 |
| Flagget til Norge Lyn | 2009 | Eliteserien | 8 | 0 | 2 | 0 | — | 10 | 0 |
| 2010 | 1. divisjon | 10 | 0 | 1 | 0 | — | 11 | 0 |
| Totalt | 18 | 0 | 3 | 0 | — | 21 | 0 |
| Flagget til Norge Bodø/Glimt | 2010 | 1. divisjon | 8 | 0 | 0 | 0 | — | 8 | 0 |
| 2011 | 27 | 1 | 3 | 0 | — | 30 | 0 |
| 2012 | 311 | 0 | 3 | 0 | — | 34 | 0 |
| 2013 | 23 | 3 | 5 | 0 | — | 28 | 3 |
| 2014 | Eliteserien | 27 | 0 | 4 | 0 | — | 31 | 0 |
| 2015 | 28 | 0 | 3 | 0 | — | 31 | 0 |
| 2016 | 28 | 0 | 5 | 0 | — | 33 | 0 |
| 2017 | 1. divisjon | 19 | 0 | 1 | 0 | — | 20 | 1 |
| 2018 | Eliteserien | 16 | 0 | 0 | 0 | — | 16 | 0 |
| Totalt | 207 | 4 | 24 | 0 | — | 231 | 4 |
| Totalt | Norge | 278 | 5 | 34 | 0 | — | 312 | 5 |
| Karrieretotal | 278 | 5 | 34 | 0 | — | 312 | 5 |

1Inkludert to kvalifiseringskamper til Eliteserien.

Referanser
----------

1. ↑  aftenposten.no «Jeg er arbeidsledig for første gang i mitt liv» Arkivert 19. oktober 2010 hos Wayback Machine.
2. ↑  Glimt.no – Thomas Jacobsen klar for Bodø/Glimt[*død lenke*] (Publisert 31. august 2010, besøkt 1. september 2010)

Eksterne lenker
---------------

* (en) Thomas Jacobsen – Transfermarkt Rediger på Wikidata

* (en) Thomas Jacobsen – Soccerway Rediger på Wikidata

* (en) Thomas Jacobsen – FBref Rediger på Wikidata
* Lyn.no – Jacobsens spillerprofil hos Lyn[*død lenke*]
* Profil på lynfotball.net

|  |  |
| --- | --- |
| Oppslagsverk/autoritetsdata | Prabook
 |